
ПРОЕКТ BG051PO001-5.1.02-0038-С-0001
„Нови възможности за заетост в Община Земен”

Проектът се осъществява с финансовата подкрепа на
Оперативна програма „Развитие на човешките ресурси”,
съфинансирана от Европейския социален фонд на Европейския съюз

Утвърдил :

/Кмет на Община Земен/

ПРОЦЕДУРА  

ЗА ПОДБОР НА  ПОТРЕБИТЕЛИ
ЗА РАБОТА В СОЦИАЛНО ПРЕДПРИЯТИЕ

„ОБЩЕСТВЕНО  ХРАНЕНЕ И ОЗЕЛЕНЯВАНЕ И БЛАГОУСТРОЙСТВО”
Договор BG051PO001-5.1.02-0038-С0001

I. ОБЩИ ПОЛОЖЕНИЯ

                    Процедурата за подбор на потребители е в съответствие с действащите правила заложени в европейската и национална политика и определя реда за избор на потребители във връзка с дейността на Община Земен,  в качеството й на Бенефициент по проект „Нови възможности за заетост в Община Земен”, Договор BG051PO001-5.1.02-0038-С0001, Схема за безвъзмездна финансова помощ „Нови възможности”, финансиран по Оперативна програма „Развитие на човешките ресурси”.
                 Тази процедура определя начина на подбор на потребители по Договор BG051PO001-5.1.02–0038–С0001, като съблюдава основните принципи за равни възможности, превенция на дискриминацията по пол, възраст, етническа принадлежност и др.

Община Земен набира заявления от желаещи да се включат в дейностите по проекта. След проведен подбор ще бъдат избрани 12 от тях, като на същите предстои  сключване на трудови договори за работа в социалното предприятие и включването им в мотивационно обучение. Процедурата има за цел да избере 6 души - потребители за направление обществено хранене, работник кухня и 6 души – потребители за направление озеленяване и благоустройство, озеленители.
Настоящата процедура има за цел  да:

· Регламентира процеса на избор на потребители - физически лица, притежаващи необходимата мотивация и желание за работа в социалното предприятие.
· Подпомогне  Община Земен  в осъществяването на избора на физически лица притежаващи мотивация и желание за работата и дейността на социалното предприятие, съобразно спецификата му – обществено хранене и озеленяване и благоустройство. 
·  Изборът на потребители  се провежда при спазване на реда, описан в раздел ІІ от настоящата процедура, като цялата документация, свързана с провеждането на избора  се съхранява в Община Земен, на адрес: Община Земен, гр.Земен-2440, ул. „Христо Ботев" № 3
              Подготовката на цялата документация по настоящата процедура е в отговорностите на Кмета на Община Земен и определения екип за управление на проект „Нови възможности за заетост в Община Земен”,  Договор BG051PO001-5.1.02-0038-С-0001, Схема за безвъзмездна финансова помощ „Нови възможности”, финансиран по Оперативна програма „Развитие на човешките ресурси”.

         Кметът на Община Земен взема решение за провеждането на процедурите за подбор на потребители  и утвърждаване на списъка с класираните кандидат-потребители, както и за сключване на трудови договори с тях.

ІІ.
ПРОЦЕДУРА ЗА ИЗБОР 
Процесът на подбор на кандидат - потребители се извършва на следните етапи:

1. Предварителна подготовка на документацията

2.Обявяване на подбора
3. Определяне на комисия за оценка на кандидат-потребителите 
4. Ред за кандидатстване

5. Допускане до подбор
6.Етапи на оценка 

7. Класиране

1. Предварителна подготовка на документацията

           Кметът на Община Земен определя със заповед отговорните лица и сроковете за подготовка на провеждане на процедурата за избор на потребители – включваща изготвяне на обявление за провеждане на подбора, подготовка на критерии за оценка, подготовка на въпроси за провеждане на събеседване.

2. Обявяване на процедурата за подбор на кандидат - потребители
Право да подаде заявление има всяко лице което отговаря на заложената в договора целева група:

-Хора с трайни увреждания;
-Самотни родители;
-Многодетни майки;
-Лица от малцинствени етнически групи; 

-Лица, напускащи специализирани институции;
  -Дълготрайно безработни лица, обект на социално подпомагане;

        -Търсещи работа лица, които ще бъдат наети като персонал в социалното предприятие.

       Процедурата за подбор на потребители се обявява с публикуване на обявление  на електронната страница на Общината, както и на видно място на таблото за съобщения на община Земен. В обявлението се съдържат следите данни:

· Информация за проекта;

· Лица които могат да участват в подбора;

· Необходими документи за участие в подбора;

          Настоящата процедура за подбор на потребители осигурява равен достъп на кандидатите, без ограничения на права или привилегии, основани на раса, народност, етническа принадлежност, пол, произход, сексуална ориентация, религия, политическа принадлежност, лично и обществено положение или имуществено състояние.

3.  Комисия за оценка на кандидатите:

            След оповестяването на процедурата за подбор и преди обявеният краен срок за прием на документи, определен в обявлението, Кмета на Община Земен определя състав на комисия за оценка на кандидати- потребителите . 

Комисията се състои от председател и четен брой членове, всички с право на глас. 

Комисията заседава в пълен състав и взема решенията си с мнозинство повече от половината от всички членове.

За заседанията на комисията се води протокол, в който се вписват всички решения на комисията. Протоколът се подписва от председателя и всички членове.

Комисията проверява и оценява подадените кандидатури на следните етапи:

1. Въз основа на допускане до подбор - проверка по документи – до колко дадения кандидат отговаря на заложената в договора целева група

2. Въз основа на събеседване/интервю;

До всеки следващ етап /в случая втори-събеседване/ се допускат само кандидатите, успешно преминали предходния етап – етапа на документално съответствие и представили необходимите документи, удостоверяващи принадлежността съм целевата група по договора и описана в настоящата процедура за подбор на потребители.

        Членовете на комисията нямат право да разгласяват информация, която им е станала известна при провеждането на подбора на потребители. 

4. Ред за кандидатстване

Кандидатите подават писмено или по електронна поща – obskn@abv.bg-Заявление за участие в подбора /Приложение № 2/ в едномесечен срок. Към заявлението се прилагат:

- Документ, удостоверяващ принадлежност към целевата група

- Други документи, свързани с изискванията, посочени в обявлението /по преценка на кандидат-потребителя/ и свързани с подбора.

Комплектът с документи на кандидати-потребителите трябва да бъде получен в обявения срок, като може да бъде изпратен:
-по пощата -  препоръчано писмо с обратна разписка, 

-по куриер,

-доставен на ръка (на лицето, се издава разписка с входящия номер, подпис и дата).

            В случай, че лицето подаде документи по поща на плика или трябва да бъде написано следното:

· Обявлението за провеждане на подбор
· Пълното име на кандидат-потребителя;

· Пълният адрес на кандидат-потребителя;

· Телефон за връзка          
При получаване на комплект документи, същият се регистрира и вписва с дата в деня на постъпването му, като за пликове, получени по поща и по куриер, входящият номер се отбелязва на обратната разписка.
         Задължително трябва да са отбелязани следните данни:  
· Пълното име на кандидата;

· Пълният адрес на кандидат-потребителя;

· Телефон за връзка
                      Когато след изтичането на срока за подаване на документите не е постъпило нито едно заявление или те са недостатъчни на брой, Кмета на Община Земен  удължава срока  процедурата за подбор на потребители. 

5. Допускане до участие в подбор по документи за кандидат – потребителите 
Проверка по документи
Комисията разглежда всяко постъпило заявление от кандидат-потребител, като преценява дали са представени необходимите документи и дали лицето отговаря на заложените в договора целеви групи.
За всеки комплект документи се отбелязва с „Да” или „Не”,  таблица за проверка на документацията, която съдържа проверка най – малко на следните реквизити:

1. Документите са получени в срок;

2. Документите са поставени в запечатан плик(ако е приложимо)

3.  Приложено е заявление от кандидат-потребителя по образец

4.  Приложени са документи в зависимост от кандидата, както следва:

· За хора с трайни увреждания – Експертно решение на ТЕЛК;

· За самотни родители – Удостоверение за раждане на детето/децата, удостоверение за семейно положение или друг приложим документ, който може да удостовери обстоятелството;
· За многодетни майки – Акт за раждане на деца ;
· За лица от малцинствени етнически групи - Декларации за етническа принадлежност;

· Лица, напускащи специализирани институции – Служебна бележка/Удостоверение от Директора на съответната специализирана институция;

· Дължготрайно безработни лица, обект на социално подпомагане- Служебна бележка/Удостоверение от „Дирекция Бюро по труда”, където е регистрирано лицето и Служебна бележка/удостоверение от Дирекция „Социално подпомагане” в която да е посочено основанието за подпомагане;
5. Други документи, свързани с изискванията, посочени в обявлението /по преценка на кандидат-потребителя/ и свързани с подбора.

         До по-нататъшно участие в процедурата за подбор не се допускат лица, които не са представили необходимите документи или представените документи не удостоверяват изпълнението на изискванията за принадлежност към целевата група.

Решението на комисията относно допуснатите и недопуснатите до процедурата за подбор кандидат - потребители, се оформя в протокол.
Въз основа на решението си, комисията изготвя списъци на допуснатите и недопуснатите до конкурс кандидати, които се подписват от председателя на комисията и се предоставят на Кмета на Община Земен за съгласуване.

В списъка на допуснатите кандидат-потребители се посочва датата на събеседването,  часът за започването и мястото на провеждането му. В списъка на недопуснатите до събеседване кандидати се посочват основанията за недопускането им. Допуснатите до събеседване  кандидати се уведомяват устно за датата, часа и мястото на провеждане на събеседването. Списък на допуснатите до събеседване кандидати се поставя на видно място на информационното табло на общината. 
6. Етап на оценка

Събеседване

На всички допуснати до този етап кандидат-потребители се задават едни и същи въпроси, които са предварително одобрени, съгласно приложение.

По време на събеседването членовете на комисията имат за цел да установят в каква степен всеки кандидат-потребител  притежава желание и мотивация за работа в социалното предприятие, необходими за участие в планираните проектни дейности, свързани с работата и дейността на социалното  предприятие .

 
Всеки член на комисията преценява качествата на кандидата въз основа на неговите отговори и попълва формуляр. Резултатът от събеседването на всеки кандидат е сборът  от оценките на всички членове на комисията.

7. Класиране

Въз основа на оценките получени от  събеседването, комисията съставя списъци в низходящ ред, въз основа на които класира кандидат-потребителите  – с най – висок сбор точки. Преценката на комисията за класирането на кандидатите се оформя в протокол.
В 3-дневен срок от приключването на конкурса комисията представя протокола за проведения конкурс, съдържащ протоколите от отделните етапи, както и списъци на:

- класираните кандидат-потребители, заедно с всички техни документи за одобряване на класирането и  включване в база данни в регистър на потребителите, необходими за целите на проекта- и свързани с работата в социалното предприятие и съобразени със спецификата на основната дейност –обществено хранене и озеленяване и благоустройство.
- некласираните кандидати и причините за това.

            След провеждане на всички етапи на подбора на потребители, следва избраните 12 лица – представители на целевата група по проекта да бъдат назначении на трудови договори в социалното предприятие «Обществено хранене» и социалното предприятие «Озеленяване и благоустройство» по Договор BG051PO001-5.1.02–0038–С-0001
ІІІ. УЧАСТИЕ В ПРОЕКТНИТЕ ДЕЙНОСТИ

          Определените 12 лица се включват в заложеното в Договор BG051PO001-5.1.02–0038–С-0001 мотивационно обучение, което е предвидено да бъде в рамките на 45 часа. Успешно преминалите обучение получават сертификат. 

         Определените 12 лица които ще бъдат назначении на трудови договори в социалното предприятие «Обществено хранене и Озеленяване и благоустройство» ще участват в проектните дейности по договора до 31.07.2013г.вкл.
       Към настоящата процедура са разработени и приложени следните документи:
1. Обявление – Приложение 1

2. Заявление – Приложение 2 

3. Информация за проекта – Приложение 3 
4. Въпросник за събеседване – Приложение 5

Процедурата е разработена от ръководител проект „Нови възможности за заетост в Община Земен”, по Договор за безвъзмездна финансова помощ BG051PO001-5.1.02.–0038–С-0001. Същата е утвърдена от Кмет на Община Земен.
Изготвил : 
/С. Върбанова-Ръководител проект/


Инвестира във вашето бъдеще!

